b"\n_START_ARTICLE_\nAmanda Knatchbull Ellingworth\n_START_PARAGRAPH_\nLady Amanda Patricia Victoria Ellingworth (f\xc3\xb8dt Knatchbull; f\xc3\xb8dt 26. juni 1957) er britisk socialarbejder (socialr\xc3\xa5dgiver) og ikke-administrerende direkt\xc3\xb8r for flere NGO'er. Hun er tiptipoldedatter af dronning Victoria af Storbritannien, og hun er grandkusine til den britiske tronf\xc3\xb8lger Charles, prins af Wales. Hendes mor var kusine til prinsgemalen Prins Philip, hertug af Edinburgh._NEWLINE_Lady Amanda Ellingworth tilh\xc3\xb8rer Mountbatten af Burma-grenen af Huset Battenberg.\n_START_SECTION_\nFor\xc3\xa6ldre\n_START_PARAGRAPH_\nLady Amanda Knatchbull er det femte \xc3\xa6ldste barn og den n\xc3\xa6st\xc3\xa6ldste datter af Patricia Knatchbull, 2. grevinde Mountbatten af Burma (1924\xe2\x80\x932017) og John Knatchbull, 7. baron Brabourne (1924\xe2\x80\x932005).\n_START_SECTION_\nBarnebarn af den 1. jarl Mountbatten af Burma\n_START_PARAGRAPH_\nAmanda Ellingworth er barnebarn (datterdatter) af krigshelten Louis Mountbatten, 1. jarl Mountbatten af Burma. Louis Mountbatten (1900\xe2\x80\x931979) var den sidste britiske vicekonge i Indien (februar\xe2\x80\x93august 1947), og han var landets generalguvern\xc3\xb8r i august 1947\xe2\x80\x93juni 1948._NEWLINE_Louis Mountbatten og nogle af hans familiemedlemmer blev myrdede af det provisoriske IRA, da de var p\xc3\xa5 fisketur ud for Sligo p\xc3\xa5 Irlands vestkyst den 27. august 1979._NEWLINE_Louis Mountbatten var oldes\xc3\xb8n af dronning Victoria af Storbritannien, og han var morbror til prinsgemalen Prins Philip, hertug af Edinburgh. Louis Mountbatten var kendt som mentor for tronf\xc3\xb8lgeren Charles, prins af Wales, der er prins Philips's \xc3\xa6ldste s\xc3\xb8n.\n_START_SECTION_\nMulig forbindelse til prinsen af Wales\n_START_PARAGRAPH_\nIf\xc3\xb8lge den engelske TV-mand og historiker Jonathan Dimbleby arbejdede Louis Mountbatten fra 1974 og frem til sin d\xc3\xb8d i 1979 p\xc3\xa5 at skabe en forbindelse mellem Amanda og hendes granf\xc3\xa6tter Charles, prins af Wales._NEWLINE_Amanda Knatchbuls morfar Louis Mountbatten var morbror til prins Charles's far. Han var ogs\xc3\xa5 gudfar til og mentor for prins Charles._NEWLINE_I et brev til Amandas mor tidligt i 1974 g\xc3\xb8r prins Charles opm\xc3\xa6rksom p\xc3\xa5 sin interesse i datteren. Moderen svarer, at det er for tidligt at g\xc3\xb8re kur til den dengang 16\xc3\xa5rige Amanda._NEWLINE_I 1979 planl\xc3\xa6gger Louis Mountbatten en tur til Indien sammen med Amanda og prins Charles. Turen skulle have fundet sted i 1980, men bliver aflyst, da Louis Mountbatten og andre af Amandas n\xc3\xa6re sl\xc3\xa6gtninge bliver myrdede i august 1979. Forinden havde f\xc3\xa6drene til Amanda og prins Charles dog advaret mod turen._NEWLINE_Den 24. februar 1980 prins Charles i stedet for forlovet med lady Diana Spencer. Diana og Charles blev gift den 29. juli 1981."